CELEX: 62021TN0666
Language: hr
Date: 2021-10-15 00:00:00
Title: Predmet T-666/21: Tužba podnesena 15. listopada 2021. – Società Navigazione Siciliana/Komisija

3.1.2022   
            
            
               HR
            
            
               Službeni list Europske unije
            
            
               C 2/41
            
         
      Tužba podnesena 15. listopada 2021. – Società Navigazione Siciliana/Komisija
      (Predmet T-666/21)
      (2022/C 2/57)
      Jezik postupka: talijanski
      
         Stranke
      
      
         Tužitelj: Società Navigazione Siciliana SCpA (Trapani, Italija) (zastupnici: R. Nazzini, F. Ruggeri Laderchi, C. Labruna i L. Calini, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  djelomično poništi odluku od 17. lipnja 2021. u dijelu u kojem je u njoj utvrđeno da je društvo Società Navigazione Siciliana SCpA korisnik nezakonite potpore proizašle iz poreznih izuzeća predviđenih u Zakonu iz 2010. te u kojem je naložen povrat potpore Talijanskoj Državi;
               
            
                  —
               
               
                  naloži Komisiji naknadu štete u procijenjenom iznosu i da procijeni tu štetu u kasnijem (eventualnom) stadiju postupka;
               
            
                  —
               
               
                  naloži Komisiji snošenje troškova ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na pogrešnom utvrđenju korisnika potpore – Povreda prava
                  
                              —
                           
                           
                              U tom se pogledu navodi da odluka od 17. lipnja 2021. sadržava očitu pogrešku u tumačenju i primjeni europskih propisa u dijelu u kojem je Komisija smatrala da je društvo Società Navigazione Siciliana SCpA (a ne Siremar) korisnik predmetne potpore za koju je utvrđeno da nije u skladu s europskim propisima u vezi s plaćanjem poreza za stjecanje ogranka društva Siremar.
                           
                        
            
                  2.
               
               
                  Drugi tužbeni razlog, koji se temelji na usklađenosti potpore s iznimkom predviđenom člankom 106. stavkom 2. UFEU-a – Povreda prava – Povreda obveze obrazlaganja
                  
                              —
                           
                           
                              U tom se pogledu ističe da odluka od 17. lipnja 2021. u svakom slučaju sadržava očitu pogrešku u tumačenju i primjeni europskih propisa, kao i povredu tuženikove obveze obrazlaganja, u dijelu u kojem je Komisija – a da u tom pogledu nije izvršila nikakvu analizu – isključila usklađenost potpore u korist društva Società Navigazione Siciliana SCpA s iznimkom predviđenom u članku 106. stavku 2. UFEU-a za usluge od općeg gospodarskog interesa (UOGI).